Бөгөн Башҡорт дәүләт университетында Ғиниәтулла Ҡунафиндың 75 йәшенә бағышланған «Күп милләтле дәүләт шарттарында рухи мәҙәниәт менән туған телде һаҡлау һәм үҫтереү: проблемалары һәм перспективалары» исемле Халыҡ-ара фәнни-ғәмәли конференция үтте. Конференция йыйынтығына Япония, Төркмәнстан, Азербайжан, Үзбәкстан, Ҡаҙағстан кеүек сит илдәрҙән, Рәсәй төбәктәренән ике йөҙгә яҡын мәҡәлә ҡабул ителде, фәһемле, йөкмәткеле сығыштар яңғыраны. Сараны университеты ректоры Николай Морозкин асты.